Market Timing P.M. – บล.กสิกรไทย
Support : 1610, 1600 Resistance : 1623, 1630-1635 SET เ …
10 ต.ค. 2562

Support : 1610, 1600
Resistance : 1623, 1630-1635
SET เคลื่อนไหวอยู่ระหว่าง 1608-1615 ขณะที่ ปิดตลาดในช่วงเช้าอยู่ที่ระดับ 1611.19 จุด ลดลง 4.99 จุด หรือ -0.31% ด้วยมูลค่าซื้อขายรวม 2.51 หมื่นล้านบาท
เช้านี้ SET เปิดลบ จากนั้นจึงถดถอยตัวลงเข้าหาแนวรองรับบริเวณ 1610 โดยด้านสัญญาณของ MACD ระดับวัน ยังคงเคลื่อนไหวใต้ Signal line ซึ่งชี้ภาพหลักยังคงอยู่ในโหมดของการพักฐาน ในขณะที่ด้านสัญญาณของ RSI ระดับชั่วโมง แกว่งตัวแถวเขต 50% ไม่ชี้ทิศทางชัดเจนมากนัก จึงประเมิน บ่ายนี้ SET อาจยังคงแกว่งตัวในกรอบเดิม โดยยังคงมีระดับแนวรองรับที่ 1610 และ 1600 ขณะที่ด้านแนวต้านอยู่ที่ 1623 และ 1630-1635 ตามลำดับ
PSL ระดับวัน หลังจากที่ราคาได้ทำจุดสูงบริเวณ 9.45 ก็ได้มีการถดถอยตัวลงมาทดสอบแนวรองรับเชิงการวัดบริเวณ 50% แถว 8.1 ก่อนยกตัววกกลับเข้าทดสอบแนวเส้นกด พร้อมด้วย vol ด้านสัญญาณของ MACD เริ่มยกตัวขึ้นเหนือ Signal line สร้างโอกาสที่ราคาจะยกตัวข้ามผ่านแนวเส้นกดดังกล่าว เพื่อสร้างสัญญาณบวกขึ้น แนะซื้อเก็งกำไรลุ้นผ่านแนวเส้นกด โดยมีเป้าหมายการทำกำไรที่บริเวณ 9.4 และ 10 ขณะที่ใช้การถอยตัวหลุด 8.5 เป็น stop loss